b'\n_START_ARTICLE_\nArne Brustad\n_START_PARAGRAPH_\nArne Brustad (14. april 1912 \xe2\x80\x93 22. august 1987) regnes for at v\xc3\xa6re en af Norges bedste fodboldspillere gennem tiden. Brustad spillede klubfodbold for FC Lyn Oslo, og var med p\xc3\xa5 Bronselaget i 1936. Han fik totalt 33 A-landskampe for Norge, og scorede 17 landsholdsm\xc3\xa5l._NEWLINE_Under OL-turneringen i Berlin scorede Brustad fem m\xc3\xa5l i fire kampe, deriblandt alle Norges tre m\xc3\xa5l i bronzefinalen mod Polen, hvor Norge vandt 3\xe2\x80\x932. Brustad blev af mange, b\xc3\xa5de i Norge og i udlandet, regnet for at have v\xc3\xa6ret turneringens bedste spiller._NEWLINE_I 1938 deltog Norge i VM i fodbold for f\xc3\xb8rste gang. Turneringen foregik i cupformat, og Norge blev sl\xc3\xa5et ud i f\xc3\xb8rste runde af Italien efter at have tabt 2\xe2\x80\x931 efter ekstraomgange. Brustad scorede det norske m\xc3\xa5l, og scorede ogs\xc3\xa5 et m\xc3\xa5l til lige f\xc3\xb8r slutningen af ordin\xc3\xa6r tid, men dette m\xc3\xa5l blev annulleret for offside.'